Document ID: 32004R1367

KOMISJONI MÄÄRUS (EÜ) nr 1367/2004,
28. juuli 2004,
millega lubatakse Hiina Rahvavabariigist pärinevate tekstiil- ja rõivatoodete suhtes kehtestatud koguseliste piirnormide vahelised ülekanded
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 12. oktoobri 1993. aasta määrust (EMÜ) nr 3030/93 teatavate tekstiiltoodete kolmandatest riikidest importimise ühiseeskirjade kohta, (1) eriti selle artiklit 7,
ning arvestades järgmist:
(1)
Euroopa Majandusühenduse ja Hiina Rahvavabariigi vahelise tekstiiltoodetega kauplemise lepingu (2) (parafeeritud 9. detsembril 1988, heaks kiidetud nõukogu otsusega 90/647/EMÜ ning viimati muudetud ja laiendatud 19. mail 2000 parafeeritud ja nõukogu otsusega 2000/787/EÜ (3) heaks kiidetud kirjavahetuse teel sõlmitud kokkuleppega) artiklis 5 sätestatakse, et kvoodiaastate vahel võib teha ülekandeid. Pärast Hiina ühinemist Maailma Kaubandusorganisatsiooniga tehti nimetatud soodustussätted teatavaks selle tekstiiliseireorganile.
(2)
Määruse (EMÜ) nr 3030/93 V lisa B liites kehtestatakse koguselised piirnormid tekstiil- ja rõivatoodetele, mis pärinevad Hiina Rahvavabariigist ja mida kasutatakse üksnes Euroopa laatadel.
(3)
12. septembril 2003 esitas Hiina Rahvavabariik taotluse 2003. kvoodiaasta koguste ülekandmise kohta 2004. kvoodiaastasse.
(4)
Hiina Rahvavabariigi poolt taotletavad ülekanded kuuluvad Euroopa Majandusühenduse ja Hiina Rahvavabariigi vahelise tekstiiltoodetega kauplemise lepingu artiklis 5 osutatud ja määruse (EMÜ) nr 3030/93 VIII lisa veerus 9 esitatud soodustussätete reguleerimisalasse.
(5)
On asjakohane see taotlus olemasolevate koguste piires rahuldada.
(6)
Käesolev määrus peaks soovitavalt jõustuma järgmisel päeval pärast selle avaldamist, et ettevõtjad võiksid sellest võimalikult kiiresti kasu saada.
(7)
Käesoleva määrusega ettenähtud meetmed on kooskõlas määruse (EMÜ) nr 3030/93 artikli 17 alusel loodud tekstiilikomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Euroopa Ühenduse ja Hiina Rahvavabariigi vahelise tekstiiltoodetega kauplemise lepinguga kindlaks määratud koguseliste piirnormide vahelised ülekanded Hiina Rahvavabariigist pärinevate tekstiil- ja rõivatoodete suhtes on kehtestatud 2004. kvoodiaastaks vastavalt käesoleva määruse lisale.
Artikkel 2
Käesolev määrus jõustub Euroopa Liidu Teatajas avaldamisele järgneval päeval.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 28. juuli 2004

Labels: 3
1
18